Consiliul Concurenței a recomandat Autorității Naționale de Reglementare în Comunicații (ANCOM) să demareze „cât mai curând posibil” procedurile de revizuire a modelului de calcul pentru tarifele de interconectare din telefonia fixă și mobilă în loc să propună înghețarea acestor tarife - care joacă un rol cheie în competiția de pe piața de telecom - la nivelul din 2014, punctul de vedere fiind formulat ca parte a procesului de consultare publică lansat de arbitrul telecom pe marginea documentului în luna iunie.